30. október síðastliðinn fóru Ungar athafnakonur í fyrirtækjaheimsókn í Nova . Þar tóku á móti okkur Margrét B. Tryggvadóttir forstjóri Nova , Karen Ósk Gylfadóttir , markaðsstjóri Nova og fyrrverandi stjórnarkona UAK , og Þuríður Björg Guðnadóttir , framkvæmdarstjóri sölu og þjónustu hjá Nova . Þær sögðu okkur frá því hvernig fyrirtækjamenning innan Nova er háttað , þar sem mikil áhersla er lögð á það að ánægðir starfsmenn skili sér í ánægðum viðskiptavinum . Hjá Nova er mikið af viðburðum og hópefli sem brjóta upp daginn , engin stimpilklukka hjá skrifstofustarfsfólki , áhersla lögð á jafnvægi milli vinnu og einkalífs og markvisst unnið að því að skapa lið sem vinnur saman að sameiginlegum háleitum markmiðum . Hjá Nova er einnig einblínt á að jafna kynjahlutföll á öllum sviðum og gaf Margrét forstjóri Ungum athafnakonum tækifæri til þess að koma með hugmyndir um hvernig væri best að ná til kvenna til að auka hlut þeirra á karlægustu sviðunum . Þuríður Björg Guðnadóttir Viljum við þakka Nova fyrir sérlega ánægjulega heimsókn og það var okkur sannur heiður að fá að hlusta á og tala við svona flottar fyrirmyndir !